NaiveNeuron/SloPal huggingface dataset:
J. Laššáková, poslankyňa: (2008-11-05):
Ústavnoprávny výbor Národnej rady Slovenskej republiky ako gestorský výbor k návrhu na vyslovenie súhlasu Národnej rady Slovenskej republiky s Európskym dohovorom o odškodňovaní obetí násilných trestných činov z 24. novembra 1983 podáva Národnej rade Slovenskej republiky spoločnú správu výborov Národnej rady Slovenskej republiky. Návrh na vyslovenie súhlasu Národnej rady Slovenskej republiky s predmetným dohovorom pridelil predseda Národnej rady Slovenskej republiky svojím rozhodnutím č. 780 z 5. septembra 2008 na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre ľudské práva, národnosti a postavenie žien. Výbory, ktorým bol návrh na vyslovenie súhlasu pridelený, ho prerokovali v určenom termíne. Ústavnoprávny výbor Národnej rady Slovenskej republiky uznesením č. 470 zo 14. októbra 2008 odporúčal Národnej rade Slovenskej republiky podľa čl. 86 písm. d) Ústavy Slovenskej republiky vysloviť s dohovorom súhlas s uplatnením výhrady a vyhlásenia Slovenskej republiky v znení, ako sú ďalej formulované. Výbor Národnej rady Slovenskej republiky pre ľudské práva, národnosti a postavenie žien pri hlasovaní o návrhu uznesenia nebol uznášaniaschopný. Gestorský výbor na základe stanovísk poslancov gestorského výboru vyjadrených v rozprave k tomuto návrhu odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Európskym dohovorom o odškodňovaní obetí násilných trestných činov z 24. novembra 1983 s uplatnením výhrady a vyhlásenia Slovenskej republiky tohto znenia: „Slovenská republika v súlade s čl. 18 ods. 1 dohovoru vyhlasuje, že dohovor bude uplatňovať na osoby, ktoré nie sú občanmi Európskej únie. Slovenská republika v súlade s čl. 12 dohovoru vyhlasuje, že ústredným orgánom, ktorý bude prijímať a vybavovať žiadosti o pomoc podľa dohovoru, je Ministerstvo spravodlivosti Slovenskej republiky.“ Spoločná správa výborov Národnej rady Slovenskej republiky o prerokovaní návrhu na vyslovenie súhlasu Národnej rady Slovenskej republiky s Európskym dohovorom o odškodňovaní obetí násilných trestných činov z 24. novembra 1983 vrátane návrhu uznesenia Národnej rady Slovenskej republiky bola schválená uznesením Ústavnoprávneho výboru Národnej rady Slovenskej republiky č. 501 z 20. októbra 2008. Týmto uznesením výbor poveril spoločného spravodajcu, aby informoval o výsledku rokovania výborov,  aby odôvodnil návrh a stanovisko gestorského výboru uvedené v spoločnej správe a aby predniesol návrh uznesenia Národnej rady Slovenskej republiky. Návrh uznesenia k tejto tlači máte uvedený v prílohe. O tomto návrhu uznesenia dám hlasovať, keď budeme o predloženom návrhu hlasovať. Ďakujem pekne. Prosím, pán podpredseda, otvorte rozpravu.
Paška, Pavol, predseda NR SR (2014-04-01):
(Hlasovanie.) 141 prítomných, 126 za, 14 sa zdržalo, 1 nehlasoval. Návrh sme schválili.
Figeľ, Ján, podpredseda NR SR (2014-12-09):
Ďakujem pekne. Vyhlasujem všeobecnú rozpravu za skončenú. Pán navrhovateľ, nech sa páči, máte priestor na záverečné slovo.
Jurinová, Erika, podpredsedníčka NR SR (2014-11-08):
S reakciou na faktické poznámky pán poslanec Kaník.
Bugár, Béla, podpredseda NR SR (2018-11-28):
Pán poslanec Mazurek.
Remišová, Veronika, poslankyňa NR SR (2017-03-29):
Vážené dámy poslankyne, vážení páni poslanci, v rozprave nebol podaný žiaden procedurálny návrh. V súlade s mojím odporúčaním, prosím, dajte hlasovať o tom, že Národná rada Slovenskej republiky prerokuje predmetný návrh zákona v druhom čítaní.
Glváč, Martin, podpredseda NR SR (2017-02-03):
S reakciou pán poslanec Antal, nech sa páči.
Matovič, Igor, poslanec NR SR (2023-03-28):
Takže ja by som chcel poprosiť všetkých vás, ktorí máte iný zmysluplný program, ja by som to chcel po štvrtýkrát zopakovať, takže predpokladám, tak asi do 22.00 hod. by sme tu chceli byť a chcem to naozaj urobiť len preto, lebo mám veľmi rád tohoto, tohto predsedajúceho a chcel by som mu takto spríjemniť pondelkový či utorkový večer, aby ho strávil spolu s nami. (Povedané súbežne s predsedajúcim. Prerušenie vystúpenia predsedajúcim.)
Krajčír, Ľuboš, poslanec NR SR (2022-05-25):
Vážený pán predseda, v rozprave vystúpil jeden poslanec, bol podaný jeden pozmeňujúci a doplňujúci návrh. Pán predseda, najskôr je potrebné, aby sme podľa § 83 ods. 4 rokovacieho poriadku rozhodli o skrátení lehoty na hlasovanie o tomto pozmeňujúcom a doplňujúcom návrhu, ktorý odznel dnes v rozprave.
Laššáková, Jana, podpredsedníčka NR SR (2014-07-01):
Pán navrhovateľ, zaujmite miesto určené pre navrhovateľov. Dávam slovo spravodajcovi, ktorého určil navrhnutý gestorský výbor pre zdravotníctvo, poslancovi Štefanovi Kuffovi. Nech sa páči, pán spravodajca, máte slovo.
Budaj, Ján, minister životného prostredia SR (2021-09-30):
Ďakujem pekne. Verím, že schválením tohoto zákona sa vytvoria veľmi dobré podmienky pre obhajobu verejného záujmu, že sa vytvoria dobré podmienky aj pre správcu, ktorý prijal naozaj naše požiadavky vo veľkej miere, a tá správa bude otvorená. A zároveň systém dostane dostatok financií a bude trvale udržateľný. Zdôrazňujem, že financie nie sú zo štátneho rozpočtu a že dotknutí výrobcovia vlastne nesú svoju ťarchu financovania systému a zároveň spotrebiteľ bude zálohovať tieto dva druhy obalov. Čiže fľaše plastové a hliníkové obaly, aké poznáme z alkoholických alebo nealkoholických nápojov, bude ich zálohovať jednotnou sumou 15 centov, ktorú dostane naspäť buď v automate, alebo od predajcu, ktorý bude disponovať skenerom na čiarový kód, čo by mali podľa záväzku správcu byť prakticky všetky predajné miesta, ktoré na Slovensku existujú. Ten systém vyzerá byť podľa záväzkov správcu postavený dosť robustne, čiže bude veľa tých automatov. Zároveň bude neustále svojimi prebytkami, prebytky v ňom budú tvoriť tí občania, ktorí z nejakého dôvodu nebudú usilovať o vrátenie svojich 15 centov. Veríme, že takých bude ubúdať a do roku ’25 má sa dosiahnuť 90-percentná separácia. Systém, táto novinka, teda zálohovanie spôsobí, že systém nebude falzifikovať, a my všetci, ktorí ste čítali teraz odhalenia o tom, ako kamuflujú zmesové spoločnosti, teda zberové spoločnosti separáciu odpadov, tak pochopíte, prečo je tento systém vítaný. Takže ešte raz vás prosím o podporu.
Bláhová, Renáta, predsedníčka Úradu pre dohľad nad zdravotnou starostlivosťou (2022-11-30):
Ďakujem. Ten proces neovládam úplne do, do, do detailu, lebo som nováčik ešte. Ale teda neviem presne, o akú dámu ide, viem len povedať, že ten pilier, jeden z tých troch – dohľad nad poskytovaním zdravotnej starostlivosti, sa významne zlepšil a že drvivú väčšinu dohľadov na rozdiel od minulosti uskutočňujeme v lehote do deväť mesiacov. Takže, pán poslanec Suja, ak prepošle pani na môj emailový, na moju emailovú adresu predsedu úradu svoj konkrétny podnet, viem sľúbiť, že sa tomu budem osobne venovať a že jej odpoviem, ako ten dohľad bol vysoko pravdepodobne vyriešený, len je možné, že nemá informáciu. Ale drvivú väčšinu dohľadov sme schopní stíhať do deviatich mesiacov. Tie, ktoré občas ešte podpíšem, že sa predĺži lehota, tak je to kvôli tomu, že nevieme nájsť znalcov a sú problémy v znaleckých odboroch zdravotníckych tých konkrétnych záležitostí. Takže naozaj neviem vám povedať úplne konkrétne, viem vám len sľúbiť, že jej osobne v emaili odpoviem.
Laurenčík, Milan, podpredseda NR SR (2021-09-21):
Ďakujem. Na vaše vystúpenie evidujem štyri faktické poznámky, končím možnosť prihlásiť sa. Ako prvý vystúpi s faktickou poznámkou pán poslane Eduard Kočiš, nech sa páči.
Grendel, Gábor, podpredseda NR SR (2020-04-02):
Pán poslanec Valocký.
I. Mikloš, podpredseda vlády a minister financií SR: (2005-10-25):
Návrh tejto novely bol vypracovaný na základe podnetu asociácie bánk tak, aby sa vytvoril právny priestor na prípadné zníženie výšky ročných príspevkov bankových subjektov do fondu ochrany vkladov. Príspevky do fondu ochrany vkladov patria v súčasnosti medzi najvyššie v Európe. V prípade nezníženia výšky ročného príspevku do fondu ochrany vkladov by mohol nastať stav, že pobočky zahraničných bánk by mohli hľadať riešenie, ako sa vyhnúť plateniu príspevkov do tohto systému. Očakávame, že zníženie ročných príspevkov do fondu ochrany vkladov by mohlo viesť aj k prehodnoteniu úrokových sadzieb pri bankových depozitoch v prospech klientov. Platný zákon o ochrane vkladov je v súčasnosti plne zosúladený s príslušnou smernicou Európskeho parlamentu a Rady z 30. mája 1994 o systémoch ochrany vkladov v platnom znení. Táto európska smernica o systémoch ochrany bankových vkladov vo svojej preambule obsahuje princípy ochrany bankových vkladov v členských krajinách Európskej únie. Pravidlá a metódy financovania národných systémov ochrany bankových vkladov sú však ponechané výlučne na národné zákonodarstvo. Ďakujem za pozornosť.
Paška, Pavol, predseda NR SR (2014-11-08):
Nech sa páči, pán poslanec. Ja som vám len odporučil.
Sulík, Richard, predseda NR SR (2011-03-25):
Pán poslanec Radošovský.
Laššáková, Jana, podpredsedníčka NR SR (2013-12-05):
V poradí druhú otázku položil pán poslanec Milan Halúz – a tu je – a otázka znie: „Vážený pán premiér, môžete nás oboznámiť s významom účasti na samite krajín strednej a východnej Európy a Číny, ktorý sa uskutočnil v Rumunsku minulý týždeň, a kde ste sa stretli aj s čínskym premiérom?“ Poprosím vás o odpoveď, pán podpredseda, ako aj o oznámenie ukončenia odpovede.
Ferenčák, Ján, poslanec NR SR (2020-03-20):
Sľubujem. (Potlesk.)
Ľ. Martinák, poslanec: (2009-04-21):
Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho v súlade s § 72 ods. 2 rokovacieho poriadku na rokovanie dnešnej, 35. schôdze Národnej rady Slovenskej republiky. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia poslaneckého návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu a dôvode potreby novej právnej úpravy, o hospodárskom a finančnom dopade vplyvu na štátny rozpočet. Osobitná časť dôvodovej správy obsahuje odôvodnenie jednotlivých ustanovení. Problematika poslaneckého návrhu zákona nie je upravená v práve Európskych spoločenstiev a ani v práve Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. b) rokovacieho poriadku na tom, že po rozprave nebude pokračovať v rokovaní o návrhu zákona, čo odôvodním v rozprave. Ak Národná rada Slovenskej republiky sa neuznesie na mojom odporúčaní, potom v súlade s rozhodnutím predsedu Národnej rady Slovenskej republiky z 31. marca 2009 č. 1057 a podľa § 71 rokovacieho poriadku Národnej rady Slovenskej republiky navrhujem, aby poslanecký návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre hospodársku politiku a Výbor Národnej rady Slovenskej republiky pre pôdohospodárstvo, životné prostredie a ochranu prírody. Za gestorský výbor navrhujem Výbor Národnej rady Slovenskej republiky pre pôdohospodárstvo, životné prostredie a ochranu prírody. Odporúčam, aby uvedené výbory predmetný poslanecký návrh zákona prerokovali do 10. júna 2009 a gestorský výbor do 12. júna 2009. Pán predsedajúci, skončil som, otvorte, prosím, rozpravu. A súčasne sa hlásim do rozpravy. Ďakujem.
Kmec, Stanislav, poslanec NR SR (2019-06-19):
Pán predsedajúci, dajte, prosím, hlasovať o tom, že prerokujeme návrh zákona v treťom čítaní ihneď.
Hrušovský, Pavol, podpredseda NR SR (2010-07-09):
Pán Elemér Jakab.
M. Číž, podpredseda NR SR: (2006-12-13):
(Hlasovanie.) Prítomných 138 poslancov, za 137 poslancov, proti 1 poslanec. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Teraz prosím určeného spravodajcu z výboru pre hospodársku politiku pána poslanca Štefana Kužmu, aby uviedol návrh uznesenia k návrhu na vyslovenie súhlasu Národnej rady Slovenskej republiky s vyhlásením Slovenskej republiky podľa čl. 42 Dohovoru o medzinárodnej železničnej preprave (COTIF) o neuplatňovaní Dodatkov CUI, APTU a ATMF. Tento návrh máte pod tlačou 133. Nech sa páči, pán poslanec. Ešte, ak dovolíte, pripomínam len, že podľa čl. 84 ods. 3 Ústavy Slovenskej republiky na vyslovenie súhlasu s medzinárodnou zmluvou podľa čl. 7 ods. 3 a 4 ústavy je potrebný súhlas nadpolovičnej väčšiny všetkých poslancov. Nech sa páči.
Viskupič, Jozef, poslanec NR SR (2014-11-08):
Čiže sa dozvedáme, že ani cent, ani cent. Ani cent je nakoniec 25 mil. centov, respektíve štvrť milióna eur. A týmto pádom si myslím, že by naozaj premiér mohol opustiť priestory, kde sa robia tlačovky, a prísť sem a teda nám povedať, čo tým myslel, že doteraz z hľadiska tejto kauzy sme neprišli ani o jeden cent. Myslím si, že ľuďom bolo cez a prostredníctvom tejto tlačovky naklamané dosť, pretože štvrť milióna eur nie je malý peniaz, v krvácajúcom zdravotníctve je to zásadný peniaz. A ten druhý moment, že zmluva je zverejnená, zmluva je platná a k vyplateniu, pravdepodobne, ak nepríde k dohode, je ešte obludnejší, pretože to priamo odkrýva, a to, akým spôsobom sa možno tento vysúťažený tender urobil, pretože ak má tá firma naozaj nadštandardné vzťahy, tak celý čas, celý čas všetci, ktorí kritizovali a hovorili o obludnom systéme korupčného prepojenia, mali proste pravdu. Ja už neviem, aké iné čísla vás presvedčia o tom, že je obrovským prešľapom to, že sa niekto vydal cez personálne nominácie typu reper Ego spravovať jednu nemocnicu v piešťanskom okrese. Ďakujem.
Bugár, Béla, podpredseda NR SR (2011-07-07):
Ďalej v rozprave vystúpi pani poslankyňa Gabániová.
Zajac, Pavol, poslanec NR SR (2013-12-06):
Ďakujem pekne. Pán Šuca, na to sú dve minúty naozaj málo. Skúsim na to reagovať. Preto som na to tak reagoval, lebo pán kolega Číž a Blaha, oni hovorili o tom, že pravicové strany hovoria len o podpore podnikateľom. Tak my hovoríme o podpore podnikateľom preto, lebo zamestnávajú ľudí. Čo sa týka tých projektov, no tak ja neviem skúste so mnou počítať, na D1 úsek Jánovce – Jablonov, prvý úsek, druhý úsek, tretí úsek, bol pri Martine, štvrtý úsek pri Prešove, Fričovce – Svinia, štyri úseky, ktoré sme začali my z eurofondov. A vy ich dneska dokončujete, pôjdete tam slávnostne strihať pásku. Začali sme s úsekom R4, kde ste slávnostne už aj prestrihli pásku, to je piaty úsek. A šiesty úsek bol druhou polovičkou profilu Jánovce – Studenec, kde takisto váš štátny tajomník pred rokom bol strihať pásku, ktorý sme začali stavať z eurofondov, v čom dneska vy pokračujete. O čom sa tu rozprávame, prosím vás? Vy ste toto všetko chceli stavať z PPP projektu. Viete, koľko toto malo stáť ročne tento štát za tridsať rokov? 630 miliónov. Tieto úseky na D1 medzi Žilinou a Prešovom mali stáť 630 miliónov ročne krát 30 rokov. To nebola grécka cesta, to bola cesta do pekla. A eurofondy – nezačali ste stavať nič. My sme začali stavať tieto úseky, ktoré vy dneska budete slávnostne o rok prestrihávať. A vy sa ma ešte pýtate, že kto staval a kto nestaval z eurofondov. A pre krátkosť času vám poviem, vláda Ivety Radičovej v roku 2011 tu vyčerpala o 250 miliónov eur viacej, ako to vy máte naplánované do konca roka, a ani to nevyčerpáte. (Potlesk.)
Hrušovský, Pavol, podpredseda NR SR (2010-09-07):
Dvaja páni poslanci s faktickou poznámkou na vystúpenie pani poslankyne. Nech sa páči, pán poslanec Jánoš ako posledný. Končím možnosť ďalších prihlášok. Pán poslanec Podmanický.
Šimečka, Michal, podpredseda NR SR (2024-06-27):
Ďakujem. Pani poslankyňa Plaváková s reakciou na faktické.
J. Brocka, poslanec: (2006-10-18):
Pán predseda, dajte hlasovať, že Národná rada Slovenskej republiky podľa čl. 86 písm. d) Ústavy Slovenskej republiky vyslovuje súhlas s touto zmluvou a rozhodla o tom, že je to medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi.
Laššáková, Jana, podpredsedníčka NR SR (2014-11-09):
Pán poslanec Uhliarik.
Zmajkovičová, Renáta, podpredsedníčka NR SR (2014-06-03):
Pán poslanec Fecko.
Tkáčová, Jarmila, poslankyňa NR SR (2011-03-30):
Áno, pani kolegyňa Vášáryová aj ďalší kolegovia volajú po dialógu a ja sa k nim z celého srdca pripájam. Keď ide o našu vlasť zabudnime na hašterenie, na urážanie oponentov a spojme sily, rozum aj srdcia za naše Slovensko.
Danko, Andrej, podpredseda NR SR (2024-02-16):
Poslanec Lackovič.
Zajac, Peter, poslanec NR SR (2011-03-31):
To je všetko.
Grendel, Gábor, podpredseda NR SR (2022-10-18):
Dávam teraz možnosť prihlásiť sa do rozpravy ústne. Šesť poslancov. Končím možnosť ústne sa prihlásiť do rozpravy. Takže ústne prihlásení sú pán poslanec Lehotský, Mičovský, Pročko, Šefčík, Taraba a Drdul. Ako prvý vystúpi pán poslanec Tomáš Lehotský, nech sa páči.
Grendel, Gábor, podpredseda NR SR (2023-03-14):
Pani poslankyňa Jana Bittó Cigániková.
Hrnčiar, Andrej, podpredseda NR SR (2018-12-05):
Pán poslanec Osuský.
Pfundtner, Edita, poslankyňa NR SR (2018-05-25):
Ďakujem pekne. Vážený pán predsedajúci, ja by som chcela poprosiť presunúť náš návrh, ktorý podávame s pánom Antalom pod tlačou 975, ako posledný bod tejto schôdze. Ďakujem pekne.
Číž, Miroslav, poslanec NR SR (2010-12-08):
Už od programového vyhlásenia, vážené kolegyne, kolegovia, sa vinie základná niť v justícii, vymeniť nepohodlných ľudí, vymeniť nepohodlných ľudí. V programoch SDKÚ bola permanentná škandalizácia predsedu Najvyššieho súdu Harabina bez akýchkoľvek vecných dôkazov. Pokračuje to permanentne už viacerými zákonmi, pokračuje to ťažkými obštrukciami vo väzbe na štátny rozpočet a teraz hanebne ešte aj tým, že sa znižuje volebné obdobie, ten ťažko vybojovaný presah cez volebné, cez volebné obdobia parlamentu, aby ten predseda Najvyššieho súdu bol čo najnezávislejší. Ten obrovský cirkus čo predvádzate s voľbou generálneho prokurátora, ako chcete dať, ako chcete dať občanom tohto štátu, dať na vedomie to, že chcete zvoliť čestného a korektného generálneho prokurátora, ktorý bude garantom dodržiavania zákonnosti na Slovensku, pri tých obrovských politických cirkusoch, čačkách a obchodoch, ktoré tu permanentne predvádzate. Pani ministerka... (Prerušenie vystúpenia predsedajúcim.)
M. Číž, podpredseda NR SR: (2007-06-19):
(Hlasovanie.) Prítomných 144 poslancov, za 143 poslancov, zdržal sa 1 poslanec. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči.
Ďurkovský, Andrej, poslanec NR SR (2010-12-14):
Ďakujem pekne. Pán predsedajúci, pán minister, Výbor Národnej rady Slovenskej republiky pre verejnú správu a regionálny rozvoj ako gestorský výbor podáva Národnej rade Slovenskej republiky túto spoločnú správu výborov, ktorú máte ako tlač 161a. Návrh na vyslovenie súhlasu pridelil predseda Národnej rady Slovenskej republiky svojím rozhodnutím č. 160 z 8. novembra 2010 na prerokovanie Ústavnoprávnemu výboru Národnej rady Slovenskej republiky a Výboru Národnej rady pre verejnú správu a regionálny rozvoj. Zároveň ako gestorský výbor určil Výbor Národnej rady Slovenskej republiky pre verejnú správu a regionálny rozvoj. Výbory, ktorým bol návrh pridelený, ho prerokovali v lehote určenej rozhodnutím predsedu Národnej rady takto: ústavnoprávny výbor uznesením č. 64 z 15. novembra 2010, Výbor Národnej rady Slovenskej republiky pre verejnú správu a regionálny rozvoj uznesením č. 45 z 24. novembra 2010. Obidva výbory odporučili Národnej rade Slovenskej republiky 1. vysloviť súhlas so zmluvou, 2. rozhodnúť, že ide o medzinárodnú zmluvu. Gestorský výbor sa stotožnil so stanoviskami výborov. Spoločná správa výborov bola schválená uznesením Výboru Národnej rady pre verejnú správu a regionálny rozvoj č. 46 z 1. decembra 2010. V tomto uznesení ma určil ako spoločného spravodajcu. Zároveň ma poveril 1. informovať Národnú radu Slovenskej republiky o výsledku rokovania výborov, 2. odporučiť Národnej rade Slovenskej republiky, aby vyslovila súhlas s predmetnou medzinárodnou zmluvou, a predložiť návrh na uznesenie Národnej rady Slovenskej republiky, ktoré znie: Uznesenie Národnej rady Slovenskej republiky k návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Českou republikou, ktorou sa mení a dopĺňa Zmluva medzi Slovenskou republikou a Českou republikou o spoločnej štátnej hranici zo 4. januára 1996 (tlač 161): „Národná rada Slovenskej republiky podľa čl. 86 písm. d) Ústavy Slovenskej republiky vyslovuje súhlas so Zmluvou medzi Slovenskou republikou a Českou republikou, ktorou sa mení a dopĺňa Zmluva medzi Slovenskou republikou a Českou republikou o spoločnej štátnej hranici zo 4. januára 1996, a rozhodla o tom, že ide o medzinárodnú zmluvu podľa čl. 7 ods. 5 Ústavy Slovenskej republiky a táto má prednosť pred zákonmi.“ Pán predsedajúci, skončil som. Otvorte, prosím, rozpravu.
Jurinová, Erika, podpredsedníčka NR SR (2015-07-01):
Pán poslanec na vaše vystúpenie sú dve faktické poznámky. Uzatváram možnosť prihlásiť sa s faktickou poznámkou. Nech sa páči, pán poslanec Radošovský.
Zmajkovičová, Renáta, podpredsedníčka NR SR (2014-05-30):
S faktickými poznámkami – jeden poslanec. Uzatváram možnosť prihlásiť sa. Pán poslanec Novotný.
Dostál, Ondrej, poslanec NR SR (2017-11-29):
Ďakujem kolegom za reakcie. Pán poslanec Mizík, vy musíte mať strašný komplex, keď ešte aj do reakcie na vystúpenie, ktoré sa týkalo témy domáceho násilia, dokážete zakomponovať váš osobný problém s tým, že šírite extrémistické názory. Pán poslanec Kresák, ja v zásade súhlasím s tým, o čom ste hovorili, a teda s vašou reakciou, ale keďže sme v prvom čítaní, tak som si dovolil pristúpiť k veci zo širšieho hľadiska, a teda hovoriť aj o problémoch, ktoré priamo nesúvisia s predkladanou novelou alebo dokonca ani so zákonom o znalcoch. Ja si uvedomujem, že väčšinu z toho, o čom som hovoril, nie je možné riešiť nejakým pozmeňujúcim návrhom v druhom čítaní, ale nepochybne to súvisí s činnosťou znalcov, nepochybne to súvisí s kontrolou znalcov a s tým, ako znalci fungujú. Tak som si dovolil využiť prvé čítanie na to, aby som tú tému, ktorú považujem za dôležitú a myslím si, že z vecného hľadiska a z hľadiska dosahu na fungovanie, život ľudí dôležitejšiu ako iba technické aspekty tejto novely zákona. A ja som ten zákon ani ten návrh zákona nekritizoval. Čiže to nebola kritika ani existujúceho zákona, ani návrhu novely zákona. A, pán poslanec Osuský, aj s tým môžem iba súhlasiť, že okrúhla pečiatka nie je posvätná krava, ale len musím zopakovať to, čo som povedal vo vystúpení, že je dosť dramatický rozdiel dôsledkov okrúhlej pečiatky v prípade znaleckého posudku na cenu predávaného pozemku a v prípade domáceho násilia.
Laurenčík, Milan, podpredseda NR SR (2020-04-28):
S reakciou, pán poslanec Kotleba.
M. Hort, podpredseda NR SR: (2009-12-01):
vládnom návrhu zákona, ktorým sa mení zákon č. 57/1998 Z. z. o Železničnej polícii v znení neskorších predpisov a o zmene a doplnení niektorých zákonov . Máte ho pod tlačou 1303 a návrh na jeho pridelenie na prerokovanie výborom je v rozhodnutí č. 1336. Opäť poprosím podpredsedu vlády a ministra vnútra, aby návrh zákona uviedol. Nech sa páči.
F. Šebej, poslanec: (2002-07-02):
„Národná rada Slovenskej republiky podľa čl. 86 písm. d) Ústavy Slovenskej republiky vyslovuje súhlas s Medzinárodným dohovorom o potláčaní financovania terorizmu (New York, 9. december 1999) s uplatnením nasledujúceho vyhlásenia Slovenskej republiky: „V súlade s čl. 7 ods. 3 Medzinárodného dohovoru o potláčaní financovania terorizmu Slovenská republika vyhlasuje, že bude vykonávať právomoc podľa čl. 7 ods. 2 písm. a) až e) dohovoru.“.“ Dajte, prosím, hlasovať, pán predsedajúci.
B. Bugár, podpredseda NR SR: (2004-06-30):
(Hlasovanie.) Prítomných 113, za 52, proti 42, zdržalo sa 18, nehlasoval 1. Konštatujem, že tento procedurálny návrh nebol prijatý, ° takže nech sa páči, tlač 757. Dávam slovo pánovi poslancovi Abrhanovi, aby návrh uznesenia uviedol, nech sa páči.
P. Hrušovský, podpredseda NR SR: (2002-05-31):
Pán poslanec Muránsky.
V. Jasaň, poslanec: (2007-09-19):
A vy veľmi často mnohokrát rozprávate o možnosti zneužitia. Neviem, prečo to tak je, pretože zákon o Policajnom zbore jasne hovorí, kedy môže a musí policajt zakročiť. On nemôže zakročiť svojvoľne. Ja by som vás upozornil na § 9 ods. 1, kde sa hovorí, že policajt v službe, nebudem to celé citovať, je povinný v medziach tohto zákona vykonať služobný zákrok okrem iných dôvodov aj vtedy, keď je dôvodné podozrenie z páchania trestnej činnosti. Ja som sa zúčastnil previerky na útvaroch osobitného nasadenia polície, kde oni to privítali práve preto, aby účastníci konania neboli postihnutí kvôli pár výrastkom, ktorí tam sú. A tento návrh zákona rieši aj tento problém, pretože vyškolený policajt presne vie, kedy a ako má postupovať a koho má osloviť. A určite ste si všimli, že čl. I § 7 ods. 4 znie, kedy môže vyzvať a vyzve policajt účastníka, aby si odkryl tvár, účastníka, nie... (Vystúpenie prerušené časomierou.)
Slafkovský, Alexander, poslanec NR SR (2010-08-04):
Ďakujem pekne. Ja by som len v krátkosti doplnil, aj keď odborne nemám čo doplniť k Ivanovi Miklošovi. Ale mám jeden poznatok, ktorý sa dotýka zdravotníctva. Tam bolo uskutočnené v minulom roku niečo také ako poskytnutie návratnej finančnej výpomoci, resp. úvery pre zdravotnícke zariadenia. Bolo to celé spolu vo výške 130,2 mil. eur, ktoré boli rozdelené medzi nemocnice. Z toho vyše 80 % dostalo 12 štátnych zariadení a zvyšok dostali regionálne zariadenia (13). Tí ostatní zdravotnícki poskytovatelia nedostali nič a tam sa dlh naďalej zvyšuje. Tento dlh nemocnice by mali vrátiť s odkladom o dva roky. Pritom zadlžovanie nemocníc beží tým istým tempom ako doteraz. Čiže to, ak by niekto niekedy vrátil o dva roky 130 mil. eur, ktoré išli do zdravotníctva, tiež treba pripísať tým kostlivcom, ktorých ste v skrini našli.
Remišová, Veronika, podpredsedníčka vlády SR pre investície a informatizáciu (2020-05-14):
Nebola to doplňujúca otázka, ale teda poviem k tomu, že ste sa zúčastnili teda veľtrhu v Ningbo, ale stále tvrdím, že namiesto veľtrhu v Ningbo by ste sa mali venovať radšej, ste sa mali venovať radšej informatizácii a eurofondom, aby neboli v takom katastrofálnom stave, ako sú, k tomu sa ešte vrátim. A čo sa týka vašej účasti v Číne, mohla by som sem doniesť zoznam delegácie, ktorý bol s nami v Číne, a mohli by sme sa teda porozprávať o tom, či všetci, všetci členovia vašej delegácie boli takí potrební, a jediným hmatateľným výsledkom počas vašej vlády v Číne, pokiaľ veľmi dobre vieme, bolo lietadlo, ktoré od nás odišlo do Číny, kde odviezlo, vyviezlo zo Slovenska zdravotnícky materiál. Následne tá pomoc z Číny prišla až za novej vlády. Čiže toľko k tomu.
Hrnčiar, Andrej, podpredseda NR SR (2017-03-29):
Pán poslanec Matovič.
Bugár, Béla, podpredseda NR SR (2019-10-16):
Nech sa páči, prezentujme sa a hlasujme. (Hlasovanie.) Prítomných 138, za 77, proti 47, zdržalo sa 14 poslancov. Lehotu sme skrátili. Nech sa páči.
P. Paška, predseda NR SR: (2009-12-01):
(Hlasovanie.) 140 prítomných, 54 za, 73 proti, 12 sa zdržalo, 1 nehlasoval. Tento návrh sme neschválili.
Vaľová, Jana, poslankyňa NR SR (2022-06-14):
Tí, ktorí na mňa reagovali, začnem od konca, od psychológa Pročka, ktorý ma ohodnotil psychologicky, veľmi pekne mu za to ďakujem. Pán Pročko, my o vás vytvárame zlý pohľad, vy ste o nás vytvárali vynikajúci. Na základe klamstiev ste vyhrali voľby a myslím si, že dneska o tom už ľudia vedia a myslím si, že sa to prejavuje aj v spoločnosti. Na pani Kozelovú. Pani Kozelová, ja som sa slovom nedotkla, ani som raz nespomenula riaditeľa českého, nikoho. Ja som spomenula tých, ktorí tam nemajú čo robiť, a tých, ktorých si pán riaditeľ nominoval a teraz ste mi potvrdili, že to neboli organizácie, pán Kučera povedal, že jeho oslovili, kto tam má byť. Prečo neoslovili nás, opozičných poslancov? A rovno pán Čekovský sa priznal ku klamstvu, že predseda komisie má byť poslanec. Veď v zákone nie je, že predseda komisie má byť predseda výboru. Prečo ste neoslovili niektorého z poslancov, aby bol predseda výboru, aby Čekovský sám sebe nepredsedal v dvoch výboroch? Prečo ste to neurobili, ak ste transparentní, aby to bol opozičný poslanec? Veď klamete, až sa práši za vami. A proste ste z toho nervózni, ak niekto spochybní vaše takzvané transparentné kroky, ktoré len píšete, fotíte sa na Facebooky. Keby ste tak konali, ako všetko píšete, len ľudia vidia, že to tak nie je. A čo sa týka, ja som tam bola do 20.30 h aj s prestávkou. A čo sa týka nechodenia na výbory, vážení, viete čo je to politická obštrukcia? Prečo dneska nebol kultúrny výbor 10.15 h? Prečo?! Lebo ste tam koalícia nesedeli! A ja nemienim vás suplovať na výboroch, mám ofotené prezenčky, pravidelne sa rušia výbory, pretože koalícia na tie výbory nechodí! A viete, čo to je obštrukcia? My to bežne robíme, my to bežne robíme a robili nám to bežne, aj nám v parlamente, že nám neprišla opozícia na výbor, lebo výbor nebol uznášaniaschopný. Pán Čekovský, a o vás nebudem rozprávať, o akej hanbe. Vy ste robil novinára za prachy podnikateľovi, ktorý dneska zvýšil v Humennom, či pán tento (reakcie z pléna), Potocký, áno, neviem mu prísť na meno, ktorý zvýšil teplo o 53 %, ste robil hajzla... (Prerušenie vystúpenia časomerom.)
Horváth, Zoltán, poslanec NR SR (2011-09-14):
Teraz, prosím, dajte hlasovať o druhom procedurálnom návrhu v rozprave nepokračovať.
Poliačik, Martin, poslanec NR SR (2013-03-20):
Viete, pán minister, vy začínate vždy dvomi vecami každé svoje vystúpenie. Tou prvou je nejaký podlý osobný útok a tou druhou je školenie o slovíčkach. Ale my veľmi dobre vieme, že čo je v tom zákone napísané, ale vy sa vyhýbate odpovedi na základné otázky. Prvá otázka, ktorú som dal ja a dal ju aj Fero Šebej: podľa akého kľúča bol zostavený ten nezmyselný zoznam plemien? Menovali sme vám niekoľko psov, ktorí sú v zásade geneticky to isté, len v inom kožuchu, a vy neviete jednoducho povedať, prečo tento do toho zoznamu patrí a tento nie. To je prvá otázka. A druhá otázka: akým spôsobom pri nulovej kontrole krížencov, chcete zabrániť práve psom, pri ktorých je najväčšie riziko, že zaútočia, aby tak konali? A môžete sa tu otáčať koľko chcete, útočiť na ľudí, koľko chcete, môžete robiť školenie o slovíčkach, ale na dve základné otázky, ktoré vám tu dali, a k Ferovi Šebejovi ste ani nepípli, lebo všetko, čo povedal, bola pravda, neviete odpovedať. A každý rozumný argument, ktorý je v prospech chovateľov aj v prospech psov v tejto krajine, po vás steká ako po teflóne. A vy jediné, čo dokážete naozaj urobiť, hájiť túto nezmyselnú pozíciu, ale aby ste sa otvorili tomu, za čo ste zodpovední, t. j. komplexným riešeniam na úrovni ministerstva a hádžete ich nám do parlamentu, keď vy tam máte na to celý aparát, tak to tu nie je ani v diskusii zákona, len nezmysluplne stále hájiť svoju pozíciu, aj keď argumenty hovoria proti vám, čo je smutné a zbabelé.
Blanár, Juraj, podpredseda NR SR (2023-02-14):
Pán poslanec, posledná veta.
Dubačová, Viera, poslankyňa NR SR (2019-01-31):
Ďakujem, ďakujem veľmi pekne. Ja som len, chcem zareagovať na jednu vetu, ktorú ste povedali, pán podpredseda, ktorú si povedal, že nikdy sa neobrátim na súd, lebo je to zbytočné. Ja práve v tom svojom príhovore som rozprávala o tom, že tak sú prípady, kedy je treba sa práve obrátiť na súd. A toto si myslím, že by nemalo zaznievať v parlamente, lebo sme zákonodarcovia a spochybňovanie súdov takýmto spôsobom, že nie je dobrá známka a nie je to dobrý signál, zvlášť aj teraz v tejto situácii. A druhá vec je, že keď už teda o tých súdoch a neveríte im, tak, tak je treba povedať, že práve novinári poukazujú presne na toto. Tak ono naozaj sú veci, ktoré asi treba zvažovať a v tomto prípade aj v tej situácii, ktorú ste spomínali, bolo treba sa obrátiť na súd.
Vons, Peter, poslanec NR SR (2021-09-16):
Ďakujem, pán predsedajúci. Vážený pán minister, vážené pani kolegyne, kolegovia, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa mení a dopĺňa zákon č. 513/2009 o dráhach a o zmene a doplnení niektorých zákonov v znení neskorších predpisov, tlač 603. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory Ústavnoprávny výbor Národnej rady, Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, prosím, otvorte všeobecnú rozpravu.
Krajniak, Milan, minister práce, sociálnych vecí a rodiny SR (2020-10-20):
Vážený pán podpredseda, vážené dámy a páni, sme v druhom čítaní zákona o 13. dôchodku, ktorý na základe zriadenia novej štátnej dávky vypláca 13. dôchodok vo výške, v celkovej výške 307 mil. eur. V porovnaní s minulým rokom, kedy bol vyplácaný vianočný príspevok, táto výška stúpla približne o viac ako 150 mil. eur. Rovnako predpokladám, že v rozprave sa môžme vyjadriť ku všetkému, k čomu sme sa vyjadrili už v médiách a vyjadrili aj v prvom čítaní k návrhu tohto zákona. Ďakujem.
Dubovcová, Jana, poslankyňa NR SR (2011-09-06):
Ďakujem za slovo. Vážené pani poslankyne... (Prerušenie vystúpenia predsedajúcim.)
Kollár, Boris, predseda NR SR (2023-03-15):
Ďakujem. Vážené pani poslankyne, páni poslanci, pokračujeme teda v prerušenom rokovaní. Chcem vás informovať, že minister dopravy požiadal z dôvodu plánovanej zahraničnej pracovnej cesty o prerokovanie štyroch vládnych zákonov v prvom čítaní, tlač 1457, 1458, 1459 a 1460, budúci týždeň vo štvrtok 23. marca o deviatej hodine. Preto podávam návrh na prerokovanie týchto tlačí – bod 15 až 18 v uvedenom termíne. Je to kvôli tomu, že včera tu bol, malo sa to prejednávať, ale nakoľko pani poslankyňa Marcinková veľmi natiahla celú rozpravu a dnes pán minister je služobne v zahraničí, tak museli sme, musíme to teda prekladať. Je, prosím, všeobecný súhlas? (Súhlasná reakcia pléna.) Áno, ďakujem. Zároveň, pani poslankyne, pokračujeme teda ďalej. Chcem vás informovať, že, pardon, pokračujeme v druhom čítaní o zákone zo 6. decembra ´22, ktorým sa dopĺňa zákon č. 135/61 Zb. o pozemných komunikáciách, vrátený prezidentkou Slovenskej republiky na opätovné prerokovanie Národnou radou, je to tlač 1345. Dávam slovo spoločnému spravodajcovi z výboru pre hospodárske záležitosti pánovi poslancovi Petrovi Vonsovi, aby hlasovanie uvádzal. [Hlasovanie o zákone zo 6. decembra 2022, ktorým sa dopĺňa zákon č. 135/1961 Zb. o pozemných komunikáciách (cestný zákon) v znení neskorších predpisov, vrátený prezidentkou Slovenskej republiky na opätovné prerokovanie Národnou radou Slovenskej republiky , tlač 1345.]
P. Hrušovský, predseda NR SR: (2003-02-06):
S. Zubo, poslanec: Ja by som chcel len konštatovať skutočnosť, aby sme si znova pripomenuli, že Bezpečnostná rada OSN rozhodnutie nevydala. A v súvislosti s tým upozorniť na niektoré zákony platné v Slovenskej republike, je to predovšetkým zákon na ochranu mieru, § číslo 1. Kto sa pokúsi zrušiť mierové spolunažívanie národov tým, že akýmkoľvek spôsobom podnecuje k vojne, vojnu propaguje alebo vojenskú propagandu inak podporuje, dopúšťa sa trestného činu proti mieru. Ďalej je to Trestný zákon, § 259. Kto v zmysle úplne alebo čiastočne zničil ktorúkoľvek národnosť, etnickú skupinu, rasovú alebo náboženskú skupinu, a) uvedie príslušníkov takej skupiny do takých životných podmienok, ktoré majú priviesť ich úplné alebo čiastočné fyzické zničenie, b) vykoná opatrenia smerujúce k tomu, aby sa v takej skupine bránilo rodeniu detí, c) násilne prevádzať deti z jednej takejto skupiny do druhej, alebo d) spôsobí príslušníkovi takej skupiny ťažkú ujmu na zdraví alebo smrť, potresce sa odňatím slobody na 12 až 15 rokov alebo výnimočným trestom. Paragraf 259b, zločin proti ľudskosti: Kto spácha voči civilnému obyvateľstvu čin považovaný za čl. 7 štatútu Medzinárodného trestného súdu za zločin proti ľudskosti, potresce sa odňatím slobody na 8 až 15 rokov alebo výnimočným trestom. Paragraf 260: Kto podporuje alebo propaguje hnutie, ktoré preukázateľne smeruje k potláčaniu práv a slobôd občanov alebo hlása národnostnú, rasovú, trestnú alebo... (Zaznel zvuk časomiery.)
Brocka, Július, poslanec NR SR (2012-12-14):
Na pána poslanca Lipšica.
Laurenčík, Milan, podpredseda NR SR (2020-04-22):
Prezentujme sa a hlasujme. (Hlasovanie.) Prítomní 143, za 139, proti 0, zdržali sa 4, nehlasovalo 0. Konštatujem, že sme návrh zo spoločnej správy schválili. Keďže sme v skrátenom legislatívnom konaní, nepoužili sa obmedzenia na postúpenie návrhu zákona do tretieho čítania, pristúpime k tretiemu čítaniu a otváram rozpravu v rámci tohto čítania. Hlási sa niekto do rozpravy? Konštatujem, že nie a vyhlasujem rozpravu za skončenú.
Paška, Pavol, predseda NR SR (2014-01-28):
Pekné popoludnie, vážené panie poslankyne, vážení páni poslanci, dovoľte mi, aby som vás po prvýkrát v roku 2014 privítal na rokovaní pléna Národnej rady, na rokovaní 29. schôdze Národnej rady, ktorú otváram. Poprosím vás o prezentáciu. (Hlasovanie. Prítomní: 78, za 13, proti 0, zdržalo sa 3, nehlasovalo 62.) Konštatujem, že sme uznášaniaschopní, prítomných je 78 poslancov. Na 29. schôdzi budú overovateľmi pani poslankyňa Ľubica Rošková a pán poslanec Jozef Mikloško. Ich náhradníkmi bude pani poslankyňa Anna Vitteková a pán poslanec Gabriel Csicsai. O ospravedlnenie na neúčasti na dnešnom rokovacom dni požiadal pán poslanec Miroslav Beblavý a pán poslanec Ján Mičovský. Na zahraničnej pracovnej ceste v Štrasburgu na rokovaní Rady Európy je József Nagy. Na chvíľočku preruším, pretože mám informáciu, že niektorí poslanci potrebujú náhradnú kartu. (Technická prestávka.) (Po prestávke.)
P. Pavlis, poslanec: (2006-12-13):
Návrh zákona bol doručený poslancom v zákonom stanovenej 15-dňovej lehote pred schôdzou Národnej rady. Konštatujem, že uvedený návrh spĺňa z formálnoprávnej stránky všetky náležitosti. Zo znenia návrhu zákona je zrejmý aj účel navrhovanej úpravy. Osobitná časť dôvodovej správy obsahuje odôvodnenie jednotlivých ustanovení návrhu. Návrh zákona obsahuje doložku zlučiteľnosti s právom Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 24. októbra 2006 č. 115 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: ústavnoprávny výbor, výbor pre hospodársku politiku, výbor pre verejnú správu a regionálny rozvoj a výbor pre kultúru a médiá. Za gestorský výbor navrhujem Výbor Národnej rady Slovenskej republiky pre hospodársku politiku. Odporúčam, aby predmetný návrh zákona prerokovali v druhom čítaní vo výboroch do 24. januára 2007 a v gestorskom výbore do 26. januára 2007. Ďakujem, pani predsedajúca, prosím, otvorte všeobecnú rozpravu.
R. Zajac, minister zdravotníctva SR: (2004-12-01):
Zákon zakladá nároky na štátny rozpočet, ktoré sú ale vykryté, a to práve na tvorbu hlukových máp. (Ruch v sále.)
Blanár, Juraj, poslanec NR SR (2019-06-27):
Azda nie je potrebné. Ja som chcel pani ministerke poďakovať jednak aj preto, že tu môžeme mať tú informáciu, ale zároveň chcem aj poďakovať pani ministerke za naozaj veľmi vzorné reprezentovanie v rámci predsedníctva V4 a hlavne nastolenie tých dôležitých otázok, ktoré je potrebné riešiť aj pre budúce V4. Takže ešte raz veľmi pekne ďakujem, pani ministerka.
Šeliga, Juraj, podpredseda NR SR (2020-07-23):
Pán poslanec Kéry.
Grendel, Gábor, podpredseda NR SR (2020-06-04):
V tejto chvíli v zmysle schváleného programu musím prerušiť tento bod a pristúpiť k návrhu vlády Slovenskej republiky na doplnenie členov Rady Slovenského pozemkového fondu , pretože to máme ako termínovaný bod na 16.30 hod. Návrh vlády má parlamentnú tlač 121. Prosím pána ministra pôdohospodárstva a rozvoja vidieka Slovenskej republiky Jána Mičovského, aby návrh vlády uviedol.
M. Hort, podpredseda NR SR: (2008-09-11):
Uzatváram možnosť prihlásiť sa s faktickou poznámkou na vystúpenie predrečníka. Slovo má pán poslanec Tibor Cabaj, nech sa páči.
T. Cabaj, podpredseda NR SR: (2010-01-20):
Slovo má pán poslanec Stanislav Janiš, pripraví sa pani Sabolová.
Hort, Milan, podpredseda NR SR (2010-08-04):
Ďalej s faktickou poznámkou pán poslanec Stanislav Janiš, nech sa páči.
P. Hrušovský, podpredseda NR SR: (2002-07-03):
(Hlasovanie.) 122 prítomných, 108 za, 13 sa zdržalo, 1 nehlasoval. Návrh sme schválili. Ďakujem pánu poslancovi Prokopovičovi. Teraz prosím pána poslanca Nagya, aby ako poverený spravodajca k zákonu z 30. mája 2002 o ochrane osobných údajov, vrátenému prezidentom Slovenskej republiky na opätovné prerokovanie Národnou radou Slovenskej republiky , uvádzal jednotlivé návrhy na hlasovanie .
M. Belásová, poslankyňa: (2008-09-11):
Za gestorský výbor navrhujem v súlade s citovaným rozhodnutím predsedu Národnej rady Slovenskej republiky Výbor Národnej rady Slovenskej republiky pre sociálne veci a bývanie a aby výbory, ktorým bol návrh zákona pridelený, ho prerokovali v lehote do 30 dní a gestorský výbor v lehote do 31 dní od rozhodnutia Národnej rady Slovenskej republiky o pridelení návrhu zákona výborom. Pán predseda, prosím, dajte hlasovať o tomto návrhu.
Hlina, Alojz, poslanec NR SR (2024-10-29):
Niekedy si tak pripadám, že naozaj je to taká že márnosť nad márnosť, všetko je márnosť, že človek sa snaží, snažil som sa niečo popísať a urobiť nejakú analýzu, dokonca aj návrh nejakých riešení a bum, dostal som to sprava, že na vine je, na vine je... stredoveká Európska únia (povedané so smiechom). No viete, to je tak, najväčší žijúci filozof súčasnosti povedal, všetky tvoje plány, aj dobre mienené, vie zmeniť jedna dobre mierená medzi oči. Hej, to je naozaj, že vy sa môžte tak natrápiť, koľko sa natrápite, a potom vám to niekto takto všetko vysvetlí. Takže niekedy mám ten pocit márnosti, ale nedalo mi, povedal som to, snažil som sa hovoriť o tom, že problémom je, že v slovenskom poľnohospodárstve bola, je a zdá sa, že ešte aj bude mafia, len sa popreobliekala. Problémom je, že ste ju tam pustili, to, že ste sa s ňou fotili, to, že ste nechali proste tie polia a to, že ste jej dovolili vytĺcť kravy, hej? To sú všetko dôležité veci, ktoré bolo treba pomenovať, a dôsledkom toho je, že teraz naši ľudia platia najviac za maslo. Za maslo platia najviac preto, lebo nemáme kravy. Keď nemáme kravy, nemáme mlieko, keď nemáme mlieko, nemáme smotanu, keď nemáme smotanu, nemáme maslo. Snažím sa to tak, by som povedal, že relatívne jednoducho povedať, aby sa to dalo pochopiť. Áno, potom sa stávate obeťou, keď nemáte surovinu, a to sa nám presne stáva. A takéto, takéto fasády, takéto potemkiny, takéto čarabary, hej, že vo forme porovnávačov, ktoré budú o pol roka, ak budú, a ešte nevieme, ako budú a čo to bude, len už vieme, že to bude niečo stáť, naozaj toto nevyriešia. Ďakujem.
Dobeš, Peter, poslanec NR SR (2023-06-22):
Pán predseda, keďže sme odhlasovali bod 8 spoločnej správy, o bode 7 už nemôžeme hlasovať. Dajte, prosím, hlasovať. Vlastne nemôžeme hlasovať, tak. Odhlasovali sme body zo spoločnej správy, pán predseda, dajte, prosím, hlasovať o tom, že prerokujeme návrh zákona v treťom čítaní ihneď.
Danko, Andrej, predseda NR SR (2016-09-06):
Dobre. Ďakujem, pán poslanec. Pani poslankyňa Natália Blahová.
Kmec, Stanislav, poslanec NR SR (2019-06-27):
Ďakujem. Vážené pani poslankyne, vážení páni poslanci, Výbor Národnej rady pre verejnú správu a regionálny rozvoj ako gestorský výbor k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov v znení neskorších predpisov a ktorým sa dopĺňa zákon č. 85/2005 Z. z. o politických stranách a politických hnutiach v znení neskorších predpisov, tlač 1559, podáva Národnej rade v súlade s § 79 ods. 1 zákona Národnej rady č. 350/1996 Z. z. o rokovacom poriadku Národnej rady spoločnú správu výborov Národnej rady. Národná rada uznesením č. 1953 z 26. júna 2019 pridelila predmetný návrh zákona na prerokovanie týmto výborom: ústavnoprávnemu výboru a výboru pre verejnú správu a regionálny rozvoj. Výbory prerokovali predmetný návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady Slovenskej republiky, ktorým bol návrh zákona pridelený, zaujali k nemu následné stanoviská: Ústavnoprávny výbor Národnej rady Slovenskej republiky uznesením č. 668 z 26. júna 2019 s návrhom zákona súhlasil a odporučil ho Národnej rade Slovenskej republiky schváliť. Výbor Národnej rady Slovenskej republiky pre verejnú správu a regionálny rozvoj uznesením č. 237 z 27. júna 2019 s návrhom zákona súhlasil a odporučil ho Národnej rade Slovenskej republiky schváliť. Z uznesení výborov Národnej rady Slovenskej republiky uvedených pod bodom III spoločnej správy nevyplynuli žiadne pozmeňujúce a doplňujúce návrhy. Gestorský výbor na základe stanovísk výborov odporúča Národnej rade predmetný návrh zákona schváliť. Spoločná správa výborov Národnej rady bola schválená uznesením gestorského výboru č. 238 z 27. júna 2019. Týmto uznesením ma výbor zároveň poveril za spoločného spravodajcu, aby som na schôdzi Národnej rady pri rokovaní o predmetnom návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady v znení neskorších predpisov. Ďakujem. Skončil som.
Dostál, Ondrej, poslanec NR SR (2024-01-18):
... že teda je tam aj ten postup, že vlastne Slovensko nepočkalo so stanovis... teda so schválením rozpočtu na stanovisko Európskej komisie, ako je, ako je obvyklé. Ale teda, keď vás, keď vás Európska komisia prijala opatrenia na, na, ktoré sú potrebné na zosúladenie rozpočtu s odporúčaniami Rady, keďže Komisia tvrdí, že nie je v súlade s odporúčaniami Rady, tak chcem sa spýtať, či bude robiť Slovensko nejaké opatrenia, alebo si počkáte na Eurostat.
Danko, Andrej, predseda NR SR (2017-04-07):
Ďakujem. Pani poslankyňa, poprosím, o slovo požiadal pán spravodajca, tak sa ospravedlňujem. Nech sa páči, pán spravodajca. (Reakcie z pléna.)
Paška, Pavol, predseda NR SR (2013-10-29):
(Hlasovanie.) 138 prítomných, 136 za, 2 sa zdržali. Sme v treťom čítaní . Otváram rozpravu. Nemám prihlášku. Vyhlasujem ju za skončenú.